**Merverdiavgiftsavtale**

**Avtale om overføring av rett til justering**

**av merverdiavgift for VA-anlegg**

**mellom**

**NN**

**og**

**Asker kommune**

1. Partene

Denne avtalen er inngått mellom

NN, Adresse, org.nr. som «**Overdrager»** og

Asker kommune, v/virksomhet for vann og vannmiljø, org.nr. 920 125 298 som «**Mottaker»**

* + - * 1. **Formål**

Formålet med avtalen er å legge til rette for å gjennomføre overdragelse av justeringsrett for merverdiavgift (i henhold til lov om merverdiavgift av 19. juni 2009 § 9-3 og lov om kompensasjon av merverdiavgift av 13. desember 2003 § 16, med tilhørende forskrifter) for infrastrukturen som er bekostet av overdrager og som mottaker skal overta vederlagsfritt og ha drifts- og vedlikeholdsansvar for.

Avtalen innebærer at mottaker fremmer krav om justering av merverdiavgift og overfører mottatt beløp til overdrager, med fradrag for administrasjonskostnader.

* + - * 1. **Infrastruktur som er gjenstand for justering**

Avtalen knytter seg til kommunal overtakelse av opparbeidet infrastrukturen som er nærmere beskrevet i vedlegg 1 («plan og beskrivelse av anlegget»), jfr. også kopi av overtagelsesprotokoll (vedlegg 5).

* + - * 1. **Justeringsoppstilling/overdragers forpliktelse**

Overdrager skal utarbeide en såkalt justeringsoppstilling for infrastrukturen; dette «*Skjema for overdragelse av justeringsplikt*» er inntatt som vedlegg 2 til denne avtalen og anses som en integrert del av avtalen.

Oppstillingen skal inneholde de opplysninger som til enhver tid kreves etter gjeldende lover og forskrifter om tiltaket og de merverdiavgiftsmessige forhold. Av fremstillingen skal det fremgå hvordan merverdiavgiften som skal justeres fordeles på henholdsvis merverdiavgiftspliktig og merverdikompensasjonsberettiget virksomhet for mottaker. Skriftlige oppstillinger skal være datert og undertegnet.

Oppstillingen og det økonomiske underlaget for justeringen skal i tillegg være revisorgodkjent. Dokumentasjon fra revisor må legges ved, som vedlegg 3 til denne avtalen.

* + - * 1. **Gjennomføring av justeringen**

Mottager fremmer krav om justering av merverdiavgift i omsetningsoppgave/ kompensasjonsoppgave for 6. termin hvert år fra og med 6. termin ÅR.

Kravet for det enkelte år skal omfatte 1/10 av merverdiavgiften som overdrager har pådratt seg ved etablering av infrastrukturen.

Mottager skal for det enkelte år utbetale justeringsbeløpet til overdrager etter at mottager har trukket fra det beløpet mottager skal beholde i henhold til pkt. 5 nedenfor. Beløpet utbetales til overdrager på kontonummer xxxx.xx.xxxxx. Overføringen skal skje senest 30 etter at mottager har fått justeringsbeløpet utbetalt fra staten.

Mottaker forplikter seg til å sende inn omsetningsoppgave og til rett tid. Dersom denne plikten ikke overholdes, og mottaker dermed ikke mottar merverdiavgiftsbeløp fra staten, skal mottaker ikke være ansvarlig for å betale til overdrager det beløp som ville ha blitt mottatt (fratrukket administrasjonskostnader) dersom plikten hadde blitt overholdt.

Overdrager skal hvert år sende skriftlig påminnelse til kommunen post@asker.kommune.no med referanse til saksnummer om å fremsette justeringskrav. Påminnelsen må sendes innen 10. desember det enkelte år. Utbetaling fra kommunen er ikke avhengig av at slik påminnelse er sendt.

* + - * 1. **Administrasjonskostnader**

**5. 1 Tilretteleggingshonorarer (engangsvederlag) ved avtaleinngåelse**

Overdrager må ved inngåelse av justeringsavtale betale et tilretteleggingshonorarer pålydende kr. 10 000,- (per 2020). Dette kommer til fradrag i den merverdiavgift som utbetales til overdrager.

**5. 2 Årlige administrasjonskostnader**

Overdrager betaler et årlig administrasjonsbidrag til mottager for det merarbeid som avtalen medfører. Dette er per 2020 fastsatt til kr 5 000,- per tiltak per år, og justeres årlig i henhold til kommunal deflator.

* + - * 1. **Partenes ansvar og risiko**

 Overdrager har ansvar for at opplysningene som denne avtalen baserer seg på er materielt og formelt korrekte. Overdrager innestår for at merverdiavgiften gjelder faktiske kostnader knyttet til det anlegg som er angitt, samt at merverdiavgiften aldri har vært fradragsført hos overdrager.

Dersom opplysninger nevnt i denne avtalen endres etter at avtalen er inngått, skal overdrager rette disse overfor mottaker, dersom opplysningene kan påvirke mottakers justeringsrett.

 Overdrager har risikoen for eventuelle regelendringer som medfører at justeringsretten endres eller bortfaller.

Mottager har ikke ansvar for avgiftstap som skyldes feil og mangler i/ved Justeringsoppstillingen. Mottaker har ikke ansvar for avgiftstap som følge av for sent fremmet krav om justering ovenfor avgiftsmyndighetene, jfr. punkt 4.

Mottager har ikke risikoen for avgiftsbeløp som ikke kan kreves oppjustert som følge av endret faktisk bruk på mottagers hånd, mottagers rettslige disposisjoner over infrastrukturen eller regelendringer. I den utstrekning mottager må tilbakebetale tidligere oppjustert merverdiavgift til staten, plikter overdrager å kompensere mottager tilsvarende beløp, med tillegg av renter og eventuell tilleggsavgift, samt mottagers sakskostnader i anledning en eventuell sak overfor avgiftsmyndighetene.

* + - * 1. **Tvister**

Tvister som måtte oppstå i forbindelse med forståelsen og praktiseringen av denne avtale skal primært søkes løst ved forhandlinger mellom partene.

 Asker, DATO/ÅRSTALL

|  |  |  |
| --- | --- | --- |
| for  |  | forAsker kommune |
|  |  |  |

Avtalen er utstedt i 2 – to – eksemplarer, hvorav partene beholder hvert sitt.

**Vedlegg**

Vedlegg 1: Plan og beskrivelse av infrastruktur

Vedlegg 2: Skjema for overdragelse av justeringsforpliktelse («Justeringsoppstillingen»)

Vedlegg 3: Mva-bekreftelse, dvs. uavhengig revisors beretning og oppstilling over total merverdiavgift fordelt på infrastrukturen

Vedlegg 4: Revisorattestert prosjektregnskap

Vedlegg 5: Overtagelsesprotokoll